आजाद नगर में अपने मित्र आनंद भार्गव के घर पहुंचे राष्ट्रपति रामनाथ कोविंद ने राज्यपाल के साथ ही सीएम के प्रतिनिधि को भी चौंका दिया। दरअसल, कोविंद ने कूड़ाघर हटाने की बात की तो राज्यपाल राम नाईक व कृषि मंत्री सूर्य प्रताप शाही पूछ बैठे कि कहां है कूड़ाघर। इससे पहले कि आनंद भार्गव के पुत्र ऋषि या उनके घर अन्य सदस्य कुछ कह पाते, राष्ट्रपति ने खुद ही उनसे कह दिया-जहां मेरी फोटो लगी है उसके ठीक पीछे कूड़ाघर है। इसे हटवाइए।